CELEX: C2005/205/50
Language: fi
Date: 2005-08-20 00:00:00
Title: Asia T-225/05: Guido Strackin 17.6.2005 Euroopan yhteisöjen komissiota vastaan nostama kanne

20.8.2005   
            
            
               FI
            
            
               Euroopan unionin virallinen lehti
            
            
               C 205/28
            
         Guido Strackin 17.6.2005 Euroopan yhteisöjen komissiota vastaan nostama kanne
   (Asia T-225/05)
   (2005/C 205/50)
   Oikeudenkäyntikieli: saksa
   Guido Strack, Köln (Saksa), on nostanut 17.6.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja J. Mosar, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               —
            
            
               tutustuu kantajan henkilöstösääntöjen 91 artiklan perusteella nostamaan kanteeseen
            
         
               —
            
            
               ottaa kanteen tutkittavakseen ja toteaa sen perustelluksi
            
         
               —
            
            
               kumoaa vastaajan 22.3.2005 tekemän valituksen hylkäävän päätöksen
            
         
               —
            
            
               kumoaa vastaajan 19.11.2003 tekemän kielteisen päätöksen
            
         
               —
            
            
               kumoaa palvelukseenottomenettelyn KOM/A/057/04
            
         
               —
            
            
               velvoittaa vastaajan maksamaan kantajalle vahingonkorvauksena 5 000 euroa siitä henkisestä kärsimyksestä, joka kantajalle on aiheutunut lainvastaisesti toimitetusta palvelukseenottomenettelystä ja myöhään ja vasta lukuisien kyselyjen jälkeen tehdystä kielteisestä päätöksestä
            
         
               —
            
            
               velvoittaa vastaajan korvaamaan kaikki oikeudenkäyntikulut ja muut kulut.
            
         Oikeudelliset perusteet ja pääasialliset perustelut
   Kantaja osallistui palvelukseenottomenettelyyn KOM/A/057/04. Vastaaja ilmoitti kantajalle 19.11.2004 päivätyllä kirjeellä, ettei hänen hakemustaan ole otettu huomioon. Kantajan tähän päätökseen tekemä valitus hylättiin Euroopan komission 18.3.2005 tekemällä päätöksellä. Esillä olevalla kanteella pyritään nimittävän viranomaisen 19.11.2004 tekemän päätöksen, sellaisena kuin se on sen 18.3.2005 tekemän valituksen hylkäävän päätöksen muodossa, kumoamiseen sekä palvelukseenottomenettelyn KOM/A/057/04 kumoamiseen.
   Kantaja nojautuu kanteensa perusteluissa viiteen kanneperusteeseen. Se väittää ensinnäkin, että hakumenettelyllä loukataan 28.4.2004 tehtyä Euroopan komission päätöstä keskijohdosta (K(2004) 15997, VM 73-2004), koska ennakkovalintaelimessä ei ollut toiseen pääosastoon kuuluvaa jäsentä. Lisäksi kyse on Euroopan yhteisöjen virkamiehiin sovellettavien henkilöstösääntöjen 11 artiklan ja 22 a artiklan 3 kohdan rikkomisesta, koska kaksi ennakkovalintaelimen jäsentä ovat myötävaikuttaneet hakijoiden valintaan. Kolmanneksi kantaja vetoaa Euroopan yhteisöjen virkamiehiin sovellettavien henkilöstösääntöjen 2, 4, 5, 7 ja 29 artiklan rikkomiseen, koska nimittävä viranomainen ei ole valinnut parhaiten soveltuvaa hakijaa. Lisäksi 19.1.1.2004 tehty kielteinen päätös on ristiriidassa Euroopan yhteisöjen virkamiehiin sovellettavien henkilöstösääntöjen 25 artiklan kanssa, koska se on puutteellisesti perusteltu. Lopuksi kantaja väittää, että perusoikeuskirjan 41 artiklan mukaista oikeutta hyvään hallintoon on rikottu ja huolenpitovelvoitetta on jätetty noudattamatta, koska kantajalle ei ole ilmoitettu sääntöjenmukaisesti siitä, että paikka annettiin toiselle.